„SNOWTAM“ означава специална серия NOTAM съобщения, излъчвани в стандартен формат, предоставящ доклад за състоянието на повърхността, с които се съобщава за наличието или отстраняването на опасни условия поради сняг, лед, киша, скреж или локви вода, образувани от сняг, киша, лед или скреж върху работната площ на летището;
 232.
 „съществена точка“ (significant point) означава определено географско място, използвано при определяне на трасе за ОВД или на траектория на полета на въздухоплавателно средство, както и за други цели на навигацията и обслужването на въздушното движение;
 233.
 „обзорен екран“ (situation display) означава електронен екран, на който се изобразява местоположението и движението на въздухоплавателното средство и друга информация според изискванията;
 234.
 „стандартен маршрут за долитане по прибори (STAR)“ (standard instrument arrival) означава определен маршрут за долитане по правилата за полети по прибори, свързващ съществена точка, обикновено по трасе за обслужване на въздушното движение (ОВД), с точка, от която може да се започне публикувана процедура за подход по прибори;
 235.
 „стандартен маршрут за отлитане по прибори (SID)“ (standard instrument departure) означава определен маршрут за отлитане по правилата за полети по прибори, свързващ летището или конкретна ПИК на летището с конкретна съществена точка, обикновено по определено трасе за ОВД, в която започва фазата на полета по маршрут;
 236.
 „полет по особени правила за визуални полети“ (special VFR flight) означава полет по правилата за визуални полети, за който е получено разрешение от органите за контрол на въздушното движение да бъде изпълнен в рамките на контролирана зона при по-неблагоприятни метеорологични условия от VMC;
 237.
 „рулиране“ (taxiing) означава движение на въздухоплавателно средство на собствена тяга по повърхността на летище или експлоатационна площадка, с изключение на излитане и кацане;
 238.
 „път за рулиране“ (taxiway) означава определен път на наземно летище, предназначена за рулиране на въздухоплавателни средства и служеща за връзка между отделните части на летището;
 239.
 „летищен контролиран район (TMA)“ (terminal control area) означава контролиран район, установяван обикновено в място на събиране на трасета за ОВД в районите на едно или няколко големи летища;
 240.
 „навременност“ (timeliness) по отношение на данните означава степента на увереност, че данните са приложими към периода, за който са предназначени;
 241.
 „проследимост“ (traceability) по отношение на данните означава степента, в която дадена система или информационен продукт може да осигури запис на промените, направени в този продукт, създавайки по този начин одитна следа, която може да бъде проследена от крайния ползвател до изготвителя на данните;
 242.
 „пътна линия“ (track) означава проекцията на траекторията на полета на въздухоплавателно средство върху земната повърхност, направлението на която във всяка нейна точка обикновено се изразява в градуси спрямо северното направление (на истинския, магнитния или условния меридиан);
 243.
 „информация за трафика“ (traffic information) означава информация, давана от органа за обслужване на въздушното движение, предупреждаваща пилота за други известни или наблюдавани въздухоплавателни средства, които могат да се намират близо до неговото местоположение или набелязан маршрут за полет, и помагаща на пилота да избегне сблъскване;
 244.
 „точка за предаване на контрола“ (transfer of control point) означава определена точка, намираща се по траекторията на полета на въздухоплавателно средство, в която отговорността за осигуряване на